Νιγηριανές γενικές εκλογές 2015

Οι Νιγηριανές γενικές εκλογές του 2015 ήταν οι 5ες εκλογές μετά το τέλος της στρατιωτικής διακυβέρνησης το 1999.Nigeria IFES. Οι ψηφοφόροι εξέλεξαν τον Πρόεδρο και τη Βουλή των Αντιπροσώπων , όπως και τη Γερουσία. Ο πρόεδρος Γκούντλακ Τζόναθαν διεκδίκησε τη 2η και τελευταία του θητεία (με βάση τους περιορισμούς του συντάγματος).

Η αρχική ημερομηνία διεξαγωγής των εκλογών ήταν η 14η Φεβρουαρίου 2015. Ωστόσο, αναβλήθηκαν από την ανεξάρτητη εφορευτική επιτροπή και η νέα ημερομηνία που ορίστηκε ήταν η 28η Μαρτίου, κυρίως εξαιτίας της κακής διανομής των εκλογικών βιβλιαρίων και προκειμένου να μειωθεί η παρουσία των ανταρτών της Μπόκο Χαράμ σε βορειοανατολικές περιοχές της χώρας. Η κυβέρνηση έκλεισε τα σύνορα τόσο από ξηρά όσο και από θάλασσαa από τα μεσάνυχτα της 25ης Μαρτίου μέχρι το τέλος της ημέρας ψηφοφορίας. Οι εκλογές παρατάθηκαν για τις 29 Μαρτίου εξαιτίας καθυστερήσεων και τεχνικών προβλημάτων με τις συσκευές ανάγνωσης βιομετρικών δεδομένων και καρτών.

Ήταν οι πιο δαπανηρές εκλογές που διεξήχθησαν ποτέ στην αφρικανική ήπειρο. Ο υποψήφιος της αντιπολίτευσης,  Μουχαμαντού Μπουχάρι αναδείχθηκε νικητής των προεδρικών εκλογών, με περισσότερες από 2,5 εκατ. θετικές ψήφους. Ο έως τότε πρόεδρος, Γκούντλακ Τζόναθαν, παραδέχθηκε την ήττα του στις 31 Μαρτίου. Για πρώτη φορά στην πολιτική ιστορία της χώρας, ο κάτοχος της προεδρίας απέτυχε να επανεκλεγεί. Ο νέος πρόεδρος ορκίστηκε και ανέλαβε καθήκοντα στις 29 Μαΐου 2015.

 Πλαίσιο 
Στις προεδρικές εκλογές έλαβαν μέρος συνολικά 14 υποψήφιοι.
Την ημέρα της ψηφοφορίας έγινε κυβερνοεπίθεση στον δικτυακό τόπο της Ανεξάρτητης Εφορευτικής Επιτροπής από χάκερς του αυτοαποκαλούμενου Νιγηριανού Κυβερνοστρατού.

Οι εκλογές επισκιάστηκαν από το θάνατο 41 ατόμων σε βίαια επεισόδια, σε μία προσπάθεια της Μπόκο Χαράμ να καταστρέψει την εκλογική διαδικασία. Σε μία επίθεση, σκοτώθηκε από ενόπλους ένας πολιτικός από την αντιπολίτευση, ο Ουμάρου Αλί.

Στη Νιγηρία εστάλησαν εκλογικοί παρατηρητές από την Αφρικανική Ένωση, την Κοινοπολιτεία των Εθνών, την Οικονομική Κοινότητα των Δυτικοαφρικανικών Κρατών (ECOWAS) και την ΕΕ με επικεφαλής τον Έιμος Σόγιερ, τον Μπακίλι Μουλούζι, τον  Τζον Κουφούρ, και τον Σαντιάγκο Φίσας, αντίστοιχα.

Ο γενικός γραμματέας του ΟΗΕ Μπαν Κι Μουν συνεχάρη τους πολίτες και την κυβέρνηση για τη διεξαγωγή ειρηνικών εκλογών. Οι λοιποί οργανισμοί που επόπτευσαν τις εκλογές, έκαναν επίσης λόγο για ελεύθερες και δίκαιες εκλογές.

Αποτελέσματα

Πρόεδρος
Το εκλογικό όριο ήταν 2.571.759 ψήφοι. Από τους υποψηφίους, ο Μουχαμάντου Μπουχάρι κέρδισε τις εκλογές, με ποσοστό 53,9% έναντι 44,9 για τον Γκούντλακ Τζόναθαν. Για πρώτη φορά στο ύπατο αξίωμα της χώρας ανήλθε ένας ηγέτης της αντιπολίτευσης.Νιγηρία: Νίκη του πρώην στρατιωτικού Μπουχάρι στις προεδρικές εκλογές, Πρώτο Θέμα, ηλεκτρονική έκδοση, 2015-03-31.
ΥποψήφιοςΚόμμαΨήφοι%Μουχαμαντού ΜπουχάριΠαμπροοδευτικό Κογκρέσο 15.424.92153,96Γκούντλακ ΤζόναθανΔημοκρατικό Κόμμα του Λαού12.853.16244,96 Αντεμπάγιο ΑϊενίΣυμμαχία των Αφρικανικών Εθνών53.5370,19 Γκανιού ΓκαλεντιμάΣυμμαχικό Κόμμα του Κογκρέσου της Νιγηρίας40.3110,14 Σαμ ΈκεΛαϊκό Κόμμα των Πολιτών36.3000,13 Ρούφους ΣαλάουΣυμμαχία για τη Δημοκρατία30.6730,11 Μανί ΑχμάντΑφρικανικό Δημοκρατικό Κογκρέσο29.6650,10 Αλαγκόα ΤσινέντουΚόμμα των Λαών της Νιγηρίας24.4750,09 Μάρτιν ΟνόβοΚόμμα Εθνικής Συνείδησης24.4550,09 Τούντε Ανιφογουόσε-ΚελάνιΣυμμαχική Συμφωνία22.1250,08 Τσέκουσας ΟκόριεΕνωτικό Προοδευτικό Κόμμα18.2200,06 Κόμφορτ ΣονάιαΚόμμα KOWA13.0760,05 Γκόντσαν ΟκόιεΕνωτικό Δημοκρατικό Κόμμα9.2080,03 Αμπρόουζ Άλμπερτ ΟγούρουΚόμμα Ελπίδα7.4350,03Άκυρα/λευκά ψηφοδέλτια844.519–Σύνολο29.432.083100 Εγγεγραμμένοι/συμμετοχή67.422.00543,65Πηγή: INEC

Βουλή των Αντιπροσώπων
ΚόμμαΨήφοι%Έδρες+/–Παμπροοδευτικό Κογκρέσο  225Δημοκρατικό Κόμμα του Λαού  125Λοιπά κόμματα  10Άκυρα/λευκά ψηφοδέλτια –––Σύνολο  360–Εγγεγραμμένοι/συμμετοχή  ––Πηγές: Reuters  Nigeria Tribune

Γερουσία
ΚόμμαΨήφοι%Έδρες+/–Παμπροοδευτικό Κογκρέσο  6019 Δημοκρατικό Κόμμα του Λαού  4915Εργατικό Κόμμα  Άκυρα/λευκά ψηφοδέλτια –––Σύνολο  109–Εγγεγραμμένοι/συμμετοχή  ––Πηγή: Naijaonpoint

Παραπομπές 

Εξωτερικοί σύνδεσμοι

2015
Κατηγορία:Εκλογές του 2015